Diari Oficial de la Generalitat Valenciana


Sumari del DOGV 2264, del 11-05-1994 (1994/831361)

ORDRE de 24 de març de 1994, de la Conselleria d'Educació i Ciència, per la qual s'autoritza l'ampliació d'una unitat de Pre-escolar per canvi de nivell d'una d'Educació General Bàsica, en el centre docent privat San José de la Montaña, d'Oliva (valència)
---------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/24/(2)/dof/vci/html**

### Dades del document

Número de DOGV
:   2264

Data del DOGV
:   11-05-1994

Secció del DOGV
:   DISPOSICIONS GENERALS

Número del document
:   1994/831361


Data del document
:   24-03-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 24 de març de 1994, de la Conselleria d'Educació i Ciència, per la qual s'autoritza l'ampliació d'una unitat de Pre-escolar per canvi de nivell d'una d'Educació General Bàsica, en el centre docent privat San José de la Montaña, d'Oliva (València). [94/2620]  
Vist l'expedient incoat a instància de Juan Sanchis Torres, en representació de la titularitat del centre docent privat San José de la Montaña, situat al passeig d'Oliva al Mar, s/n d'Oliva (València), i amb el número de codi 78858134, pel qual sol·licita l'ampliació d'una unitat d'Educació Pre-escolar per canvi de nivell d'una unitat d'Educació General Bàsica.  
Vist que la Unitat Tècnica ha emès informe favorable, pel fet que el centre disposa dels espais i condicions necessaris per a accedir a la sol·licitud.  
Vist que el centre va ser autoritzat per a impartir l'Educació Pre-escolar amb 2 unitats i 80 llocs escolars, així com per a fer ensenyaments d'Educació General Bàsica amb 16 unitats i 640 llocs, mitjançant l'Ordre de la Conselleria de Cultura, Educació i Ciència de 30 d'abril de 1986 (DOGV de 7 de juliol).  
Vist que per Ordre de 7 de gener de 1988 el nombre d'unitats d'Educació General Bàsica autoritzades va ser reduït a 12 amb 480 llocs escolars.  
Vist que el centre està autoritzat per a impartir l'Educació Primària amb 12 unitats i 300 llocs escolars, per l'Ordre de la Conselleria de Cultura, Educació i Ciència de 6 de maig de 1992 (DOGV de 24 de juny).  
Atesos la Llei Orgànica Reguladora del Dret a l'Educació, la Llei General d'Educació, el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris i el Reial Decret 1004/1991, de 14 de juny, pel qual s'estableixen els requisits mínims dels centres que imparteixen ensenyaments de règim general no universitaris.  
Atès que l'article 11 del Reial Decret 1004/1992, de 14 de juny, estableix que per a impartir el segon cicle d'Educació Infantil els centres hauran de tenir un mínim de 3 unitats i complir els requisits que expressament s'assenyalen.  
Fent ús de les atribucions que en comfereix l'article 35 de la Llei de Govern Valencià,  
ORDENE:  
Únic  
Autoritzar l'ampliació d'una unitat d'Educació Pre-escolar (Pàrvuls), per canvi de nivell d'una unitat d'Educació General Bàsica, en el centre docent privat San José de la Montaña, situat al passeig d'Oliva al Mar, s/n, d'Oliva (València), i amb el número de codi 19620323.  
Amb aquesta autorització el centre esmentat quedarà configurat, pel que fa als nivells que es modifiquen, de la següent manera:  
- 3 unitats d'Educació Pre-escolar amb 120 llocs escolars.  
- 11 unitats de Primària amb 275 llocs escolars.  
La capacitat del nivell d'Educació Pre-escolar vigirà fins que no s'autoritze la implantació del segon cicle d'Educació Infantil dins el marc temporal del calendari establert pel Reial Decret 986/91, modificat pel Reial Decret 535/1993, de 12 d'abril, i atenent les condicions previstes en l'ordre d'aquesta Conselleria de 17 de juny de 1992, publicada en el DOGV número 1827, de 16 de juliol de 1992.  
DISPOSICIÓ ADDICIONAL  
Aquesta autorització s'inscriurà en el Registre de Centres Docents de la Comunitat Valenciana.  
DISPOSICIÓ FINAL  
Contra aquesta ordre, que posa fi a la via administrativa, podrà interposar-se recurs contenciós administratiu, davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller d'Educacio i Ciència, tal com exigeix l'article 110.3 de la Llei 30/1992.  
València, 24 de març de 1994  
El conseller d'Educació i Ciència,  
JOAN ROMERO I GONZÁLEZ


Còpia Permalink ELI